 Si walba oo u ildaranyahay Maxamed iskuulka maalin qudha kama uuna baaqan, isagoo luudayaa ayuu tagi jaray, wallow inta badan cashir uuna dhigan jirin, sababtoo ah mar walba xiisadu fikir iyo murugo ayay ku dhaaftaa, mararka qaar ee uu macalinku ardayda suaalo waydiiyo, isaga ayaa ugu horkaca, dabadeedna meel aan loo joogin iyo Canab ayuu ka warramaa, ilaa mudadii dambe la gabartay, halhayska ugu badan uu isticmaali jiray wuxuu ahaa magaceeda iyo suugaan ka turjumaysa xaaladda uu ka dhaxlay jacaylkii qotada dheeraa ee dhaxmaray isaga iyo Canab. 